
ΑΠΟΦΑΣΕΙ Σ 

Αριθ.Φ. 420/44/60931 (1) 

Απλούστευση Διοικητικών Διαδικασιών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις της παρ. 13 του άρθρου 25 του Ν. 
2539/97 "Συγκρότηση της Πρωτοβάθμιας τακτικής Αυτο¬ 
διοίκησης" (ΦΕΚ244τ. Α'). 

β. Τη διάταξη του άρθρου 18παρ. 18του Ν. 2503/97"Δι- 
οίκηση, Οργάνωση, στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις» (ΦΕΚ 107 Α'). 

γ. Τις διατάξεις του άρθρου 29 Α' του Ν. 1558/85, που 
προστέθηκε με το άρθρο 27του Ν. 2081/92, όπωςαντικα- 
ταστάθηκε με το άρθρο 1 (παρ. β) του Ν. 2469/97. 

δ. Τη Φ. 279/13/7631/Σ. 670/9 Νοε. 98 Κοινή Απόφαση 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Άμυνας "Συγκρότηση Ομάδας Έργου 
για τη σχεδίαση και υλοποίηση προγράμματος Βελτίωση της 
ΠοιότηταςτωνΥπηρεσιώντου Υπουργείου Εθνικής Άμυνας". 

ε. Το γεγονός ότι από τις διατάξεις αυτές δεν προκαλεί- 
ται δαπάνη σε βάρος του κρατικού Προϋπολογισμού, 
αποφασίζουμε: 

1. Την αντικατάσταση του πιστοποιητικού στρατολογι¬ 
κής κατάστασης, με αίτηση - δήλωση, υποψηφίου κατά το 
στάδιο υποβολής δικαιολογητικών για πρόσληψη προσω¬ 
πικού στον ευρύτερο δημόσιο τομέα - ΟΤΑ (σύνολο 
Υπουργείων, περιφερειών, Νομαρχιακών Αυτοδιοικήσε¬ 
ων και ΟΤΑ Α' Βαθμού), συμπεριλαμβανομένων και των 
διαδικασιών προσλήψεων με σχέση εργασίας ιδιωτικού 
δικαίου, αορίστου ή ορισμένου χρόνου. 

Πιστοποιητικά στρατολογικής κατάστασης να υποβάλ¬ 
λονται μόνο από τους τελικά προσλαμβανομένους και μά¬ 
λιστα κατά το στάδιο του διορισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2001 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΕΘΝΙΚΗΣ ΑΜΥΝΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΙΑΝΝΟΣ ΠΑΠΑΝΤΩΝΙΟΥ Κ. ΣΚΑΝΔΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ. 959/647 (2) 

Τροποποίηση της αριθμ. Φ. 254/167/22.3.2001 Α.Υ.Ο. 
"Καθιέρωση εντύπου με την ονομασία ΔΗΛΩΣΗ ΕΙΔΙ¬ 
ΚΟΥ ΦΟΡΟΥ ΚΑΤΑΝΑΛΩΣΗΣ ΚΑΙ ΛΟΙΠΩΝ ΦΟΡΟΛΟ¬ 
ΓΙΩΝ" 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 55,56,58 και 60 του Ν. 
2127/1993 (ΦΕΚ 48/Α'), "Εναρμόνιση προς το κοινοτικό δί¬ 
καιο του φορολογικού καθεστώτος των πετρελαιοειδών 
προϊόντων, αλκοόλης και αλκοολούχων ποτών και βιομη- 
χανοποιημένων καπνών και άλλες διατάξεις" όπως ισχύει. 

2. Τις διατάξεις της παραγράφου 6 του άρθρου 11 του 
Ν. 2682/1999 (ΦΕΚ 16/Α), "Διαρρυθμίσεις στη φορολογία 
των αυτοκινήτων οχημάτων και άλλες διατάξεις". 

3. Την ανάγκη της τροποποίησης της αριθμ. Φ.254/167/ 
22.3.2001 Α.Υ.Ο. (ΦΕΚ 356/Β/30.3.2001) "Καθιέρωση 
εντύπου με την ονομασία ΔΗΛΩΣΗ ΕΙΔΙΚΟΥ ΦΟΡΟΥ ΚΑ¬ 
ΤΑΝΑΛΩΣΗΣ ΚΑΙ ΛΟΙΠΩΝ ΦΟΡΟΛΟΓΙΩΝ". 

4. Την αριθμ. 1100383/1330/Α0006/31.10.2001 απόφα¬ 
ση του Πρωθυπουργού και του Υπουργού Οικονομικών 
για τον "Καθορισμό αρμοδιοτήτων των Υφυπουργών Οι¬ 
κονομικών" που δημοσιεύτηκε στο ΦΕΚ 1485/13/ 
1 . 10 . 2001 . 

5. Το γεγονός ότι, από τις διατάξεις της παρούσας δεν 
προκαλείται δαπάνη σε βάρος του προϋπολογισμού, 
αποφασίζουμε: 

1. Το πρώτο εδάφιο της παραγράφου 4 της αριθμ. Φ. 
254/167/22.3.2001 Α.Υ.Ο. αντικαθίσταται ως ακολούθως: 
"4. Η ισχύς της απόφασης αυτής αρχίζει από 1.7.2002". 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13Δεκεμβρίου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

-♦- 

Αριθ. Π5232/849 (3) 

Έγκριση κατασκευής και κατοχής άμβυκα Διημέρων Οι- 
νοπνευματοποιών Α' Κατηγορίας στον Αγροτικό Συνε¬ 
ταιρισμό Δημοτικού Διαμερίσματος Κρυοπηγής του 
Δήμου Ζαλόγγου Πρέβεζας 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 7 του Ν. 1802/1988 (ΦΕΚ 172/Α') με τις 
οποίες συμπληρώνεται η παράγραφος 5 του άρθρου 4 
του Κ.Ν.Φ.Ο. 

β) Των άρθρων 1 και 55 του Ν.2127/1993 (ΦΕΚ48/Α). 

γ) Της παραγρ. 5 του άρθρου 17 του Ν.2166/1993 
(ΦΕΚ/137Α). 

δ) Του Π.Δ/τος 295/26.7.1993 Σύσταση Δ/νσης Ειδικών 
Φόρων Κατανάλωσης στη Γενική Δ/νση Τελωνείων και 
Ε.Φ.Κ. (ΦΕΚ131/Α). 

ε) Του άρθρου 29 Ατού Ν. 1558/85, όπως προστέθηκε 
με το άρθρο 27 του Ν.2081/92 "Ρύθμιση του θεσμού των 
Επιμελητηρίων, τροποποίηση διατάξεων του Ν. 1712/ 
1987 κ.λ.π." (ΦΕΚ 154/Α) και τροποποιήθηκε με το αρ. 1 
παρ. 2α του Ν.2469/97 "Περιορισμός και βελτίωση της 


αποτελεσματικότητας και κρατικών δαπανών και άλλες 
διατάξεις (ΦΕΚ38/Α). 

2. Τις από 19.10.2001 & 29.11.2001 αιτήσεις του Αγροτι¬ 
κού Συνεταιρισμού που εδρεύει στην Κρυοπηγή του Δήμου 
Ζαλόγγου Πρέβεζας, προς το Τελωνείο Πρέβεζας για τη χο¬ 
ρήγηση άδειας κατασκευής και κατοχής άμβυκα απόσταξης 
στεμφύλων, χωρητικότητας 130χ/μων που θα εξυπηρετεί 
τους αμπελοκτήμονές της Κοινότητας όπου εδρεύει. 

3. Το με αριθμ. πρωτ.6144/16.10.2001 έγγραφο της 
Δ/νσης Αγροτικής Ανάπτυξης της Νομαρχιακής Αυτοδιοί¬ 
κησης Πρέβεζας με το οποίο πιστοποιείται ότι στο Δημο¬ 
τικό Διαμέρισμα Κρυοπηγής καλλιεργούνται περί τα 45 
στρέμματα αμπέλια που ανήκουν σε 16 κατοίκους του εν 
λόγω Δημοτικού Διαμερίσματος. 

4. Το με αριθμ. πρωτ.3883/19.10.2001 έγγραφο του Τε¬ 
λωνείου Πρέβεζας, με το οποίο βεβαιώνει την συνδρομή 
των λοιπών προϋποθέσεων που προβλέπονται από τον 
νόμο και εισηγείται τη χορήγηση έγκρισης κατασκευής 
και κατοχής άμβυκα στον εν λόγω Συνεταιρισμό. 

5. Την αριθμ. 1100383/1330/Α0006/31.10.2001 Κοινή 
Υπουργική Απόφαση του Πρωθυπουργού και του Υπουρ¬ 
γού Οικονομικών "περί ανάθεσης αρμοδιοτήτων Υπουρ¬ 
γού Οικονομικών στους Υφυπουργούς Οικονομικών" 
(ΦΕΚ 1485/Τ.Β731.10.2001). 

6. Το γεγονός ότι, από τις διατάξεις της παρούσας, δεν 
προκύπτει δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε την κατασκευή και κατοχή ενός άμβυκα 
(αποστακτικού μηχανήματος) χωρητικότητας 130 λίτρων 
σε νερό, στον Αγροτικό Συνεταιρισμό της Κρυοπηγήςτου 
Δήμου Ζαλόγγου Πρέβεζας που θα χρησιμοποιείται απο¬ 
κλειστικά και μόνον για την απόσταξη των στεμφύλων των 
αμπελοκτημόνωντου εν λόγω Δημοτικού Διαμερίσματος. 

Για την έκδοση της άδειας κατοχής του άμβυκα, η με¬ 
ταβίβαση του οποίου απαγορεύεται σύμφωνα με τις δια¬ 
τάξεις του αρ. 7 του Ν. 1802/88 (ΦΕΚ 172/Α), θαεφαρμο- 
σθούν οι σχετικές διατάξεις του αρ. 4 του Κώδικα Νόμων 
Φορολογίας Οινοπνεύματος. 

Για τους αμπελοκτήμονες του εν λόγω Δημοτικού Δια¬ 
μερίσματος που θα αποστάζουν στον άμβυκα αυτό θα 
εφαρμόζονται οι διατάξεις του ΚΝΦΟ που αναφέρονται 
στους Διήμερους Οινοπνευματοποιούς Α' Κατηγορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. Δ7/Α/Φ1/ΟΙΚ.21801 (4) 

Αναπροσαρμογή του ύψους των χρηματικών ποινών που 
προβλέπονται από τις διατάξεις του Ν. 1428/1984. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 13παρ. 3, 15παρ. 3 και 16του Ν. 1428/ 
1984 (ΦΕΚ 43/Α/1984) "εκμετάλλευση λατομείων αδρα¬ 
νών υλικών και άλλες διατάξεις", με τις οποίες καθορίζε¬ 
ται το ύψος των χρηματικών ποινών, που επιβάλλονται 
στους εκμεταλλευτές λατομείων αδρανών υλικών, σε πε¬ 
ρίπτωση παραβάσεωςτων διατάξεων αυτώντων άρθρων. 

β. Του άρθρου 8 παρ. 1 του Ν. 2702/1999 (ΦΕΚ 70/Α/ 
1999) "Διάφορες ρυθμίσεις θεμάτων αρμοδιότητας 
Υπουργείου Ανάπτυξης και άλλες διατάξεις", με τις οποί¬ 
ες αντικαταστάθηκετο άρθρο 16του Ν. 1428/1984, όπως 
ίσχυε μετά την αντικατάστασή του με το άρθρο 25 του Ν. 
2115/1993 (ΦΕΚ 15/Α/1993) "Τροποποίηση, αντικατάστα¬ 
ση και συμπλήρωση διατάξεων του Ν. 1428/1984". 

γ. Του άρθρου 18 του Ν. 1428/1984, σύμφωνα με τις 
οποίες "Οι χρηματικές ποινές που προβλέπονται από το 
Νόμο αυτό μπορούν να αναπροσαρμόζονται κάθε τρία 
χρόνια, με απόφαση του Υπουργού Ενέργειας και Φυσι¬ 
κών Πόρων", καθώς και τις αντίστοιχες του άρθρου 21 
παρ. 11 του Ν. 2115/1993. 

δ. Του Ν. 1558/1985 (ΦΕΚ 137/Α/1985) "Κυβέρνηση και Κυ¬ 
βερνητικά Όργανα" όπως τροποποιήθηκε και ισχύει μέχρι 
σήμερα και του Π.Δ. 437/1985 (ΦΕΚ 157/Α/1985) "Καθορι¬ 
σμός και ανακατανομή των αρμοδιοτήτωντων Υπουργείων". 

ε. Του Π.Δ. 381/1989 (ΦΕΚ 168/Α/1989) "Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας" και του Π.Δ. 27/1996 (ΦΕΚ19/Α/1996) "Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης". 

2. Την Κοινή Απόφαση του Πρωθυπουργού και του 
Υπουργού Ανάπτυξης με αριθμό 485/31.10.2001 (ΦΕΚ 
1484/Β/31.10.2001), με την οποία ανατέθηκαν αρμοδιό¬ 
τητες στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου και Δημήτριο Γεωργακόπουλο. 

3. Την απόφαση του Υπουργείου Ανάπτυξης με αριθμό 
Δ7/Α/Φ1/11500/546/6.6.1997 (ΦΕΚ 502/Β/1997), με την 
οποία είχε αναπροσαρμοστεί το ύψος των χρηματικών 
ποινών που προβλέπονται από τις διατάξεις των άρθρων 
13παρ.3, 15παρ. 3 και 16του Ν.1428/1984. 

4. Την ανάγκη αναπροσαρμογής του ύψους των χρηματι¬ 
κών ποινών, που προβλέπονται από τις διατάξεις των άρ¬ 
θρων 13παρ.3,15παρ. 3 και 16του Ν.1428/1984, ανάλογα 
και με τις επελθούσες τιμαριθμικές διαφοροποιήσεις. 

5. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

1. Τροποποιούμε την απόφαση του Υπουργείου Ανά¬ 
πτυξης με αριθμό Δ7/Α/Φ1/11500/546/6.6.1997 (ΦΕΚ 
502/Β/1997) και αναπροσαρμόζουμε τα χρηματικά ποσά 
που προβλέπονται από τις ανωτέρω διατάξεις των άρ¬ 
θρων 13παρ.3,15παρ.3 και 16του Ν.1428/1984,τα οποία 
αφορούν την επιβολή χρη ματικών ποινών κατά των παρα¬ 
βατών αυτών των διατάξεων ως εξής: 

α. Του άρθρου 13 παρ.3 από 150.000 δρχ. έως 400.000 
δρχ. σε 204.450 δρχή 600 ΕΥΡΩ έως 545.200 δρχ. ή 1.600 
ΕΥΡΩ αντίστοιχα. 

β. Του άρθρου 15 παρ.3 από 150.000 έως 800.000 δρχ. 
σε 340.750 δρχή 1.000 ΕΥΡΩ έως 1.022.250 δρχ. ή 3.000 
ΕΥΡΩ αντίστοιχα. 

γ. Του άρθρου 16 από 5.000.000 έως 50.000.000 δρχ. σε 
5.452.000 ή 16.000 ΕΥΡΩ έως 54.520.000 δρχ. ή 160.000 
ΕΥΡΩ αντίστοιχα. 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 


Αριθ. Δ7/Α/Φ1/οικ.21802 (5) 

Αναπροσαρμογή του ύψους των χρηματικών ποινών που 
προβλέπονται από τις διατάξεις του Ν. 669/1977. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 14 παρ. 5, 15 παρ. 1 και 31 του Ν. 
669/1977 (ΦΕΚ 241/Α/1977) "περί εκμεταλλεύσεως λατο¬ 
μείων", με τις οποίες καθορίζεταιτο ύψοςτωνχρηματικών 
ποινών, που επιβάλλονται στους εκμεταλλευτές λατομεί¬ 
ων βιομηχανικών ορυκτών ή μαρμάρων, σε περίπτωση 
παραβάσεως των διατάξεων αυτών των άρθρων. 

β. Του άρθρου 46του Ν. 669/1977, σύμφωνα με τις οποί¬ 
ες "Οι χρηματικές ποινές που προβλέπονται από το Νόμο 
αυτό μπορούν να αναπροσαρμόζονται κάθε τρία χρόνια, 
με αποφάσειςτου Υπουργού Βιομηχανίας και Ενέργειας", 
καθώς και τις αντίστοιχες του άρθρου 21 παρ. 11 του Ν. 
2115/1993 (ΦΕΚ 15/Α/1993) "Τροποποίηση, αντικατάστα¬ 
ση και συμπλήρωση διατάξεων του Ν. 1428/1984". 

γ. Του Ν. 1558/1985 (ΦΕΚ 137/Α/1985) "Κυβέρνηση και 
Κυβερνητικά Όργανα" όπως τροποποιήθηκε και ισχύει 
μέχρι σήμερα και του Π.Δ. 437/1985 (ΦΕΚ 157/Α/1985) 
"Καθορισμός και ανακατανομή των αρμοδιοτήτων των 
Υπουργείων". 

δ. Του Π.Δ. 381/1989 (ΦΕΚ 168/Α/1989) "Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας" και του Π.Δ. 27/1996 (ΦΕΚ19/Α/1996) "Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης". 

2. Την Κοινή Απόφαση του Πρωθυπουργού και του 
Υπουργού Ανάπτυξης με αριθμό 485/31.10.2001 (ΦΕΚ 
1484/Β/31.10.2001), με την οποία ανατέθηκαν αρμοδιό¬ 
τητες στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου και Δημήτριο Γεωργακόπουλο. 

3. Την απόφαση του Υπουργείου Ανάπτυξης με αριθμό 
Δ7/Α/Φ1/11501/547/6.6.1997 (ΦΕΚ 502/Β/1997), με την 
οποία είχε αναπροσαρμοστεί το ύψος των χρηματικών 
ποινών που προβλέπονται από τις διατάξεις των άρθρων 
Μπαρ. 5, 15παρ. 1 και31 του Ν. 669/1977. 

4. Την ανάγκη αναπροσαρμογής του ύψους των χρημα¬ 
τικών ποινών, που προβλέπονται από τις διατάξεις των 
άρθρων Μπαρ. 5,15παρ. 1 και31 του Ν. 669/1977, ανά¬ 
λογα και με τις επελθούσες τιμαριθμικές διαφοροποιή¬ 
σεις. 

5. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

1. Τροποποιούμε την απόφαση του Υπουργείου Ανά¬ 
πτυξης με αριθμό Δ7/Α/Φ1/11501/547/6.6.1997 (ΦΕΚ 
502/Β/1997) και αναπροσαρμόζουμε τα χρηματικά ποσά 
που προβλέπονται από τις ανωτέρω διατάξεις των άρ¬ 
θρων Μπαρ. 5,15παρ. 1 και31 του Ν. 669/1977,τα οποία 
αφορούν την επιβολή χρηματικών ποινών κατά των παρα¬ 
βατών αυτών των διατάξεων ως εξής: 

α. Του άρθρου Μπαρ. 5 από 150.000 δρχ. έως 400.000 
δρχ. σε 204.450 δρχή 600 ΕΥΡΩ έως 545.200 δρχ. ή 1.600 
ΕΥΡΩ αντίστοιχα. 

β. Του άρθρου 15 παρ.1 από 150.000 έως 800.000 δρχ. 
σε 340.750 δρχή 1.000 ΕΥΡΩ έως 1.022.250 δρχ. ή 3.000 
ΕΥΡΩ αντίστοιχα. 

γ. Του άρθρου 31 από 250.000 έως 500.000 δρχ. σε 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


340.750 δρχ ή 1.000 ΕΥΡΩ έως 681.500 δρχ. ή 2.000 ΕΥ¬ 
ΡΩ αντίστοιχα. 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Δ7/Α/Φ1/οικ.21803 (6) 

Αναπροσαρμογή του ύψους των χρηματικών ποινών που 
προβλέπονται από τις διατάξεις του Ν.Δ.210/1973 
όπως αυτές τροποποιήθηκαν μετο Ν. 274/1976. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 166 και 167 του Ν.Δ. 210/1973 (ΦΕΚ 
277/Α71973), "Περί μεταλλευτικού Κώδικος", με τις οποί¬ 
ες καθορίζεται το ύψος των χρηματικών ποινών, που επι¬ 
βάλλονται για τη χωρίς άδεια έρευνα και εκμετάλλευση 
μεταλλευτικών ορυκτών, καθώς και για την έρευνα και εκ¬ 
μετάλλευση μεταλλευτικών ορυκτών που ενεργείται κατά 
παράβαση του Κανονισμού Μεταλλευτικών και Λατομι¬ 
κών Εργασιών ή των εντολών του Επιθεωρητή Μεταλλεί¬ 
ων ή των όρων που τέθηκαν σύμφωνα με τα άρθρα 31,32 
και 61 του Ν.Δ. 210/1973, ή των άρθρων 158,159,160,162 
και 163 του Ν.Δ. 210/1973. 

β. Του άρθρου 188α του Ν.Δ.210/1973, το οποίο προ¬ 
στέθηκε μετο άρθρο 24του Ν. 274/1976 (ΦΕΚ50/Α/1976) 
"Περίτροποποιήσεωςτου Μεταλλευτικού Κώδικος", σύμ¬ 
φωνα με τις οποίες "τα ποσά που προβλέπονται από τα 
άρθρα 166 και 167 του Ν.Δ. 210/1973 μπορούν να ανα¬ 
προσαρμόζονται κάθε τρία χρόνια, με αποφάσεις του 
Υπουργού Βιομηχανίας, που δημοσιεύονται στην Εφημε¬ 
ρίδα της Κυβερνήσεως". 

γ. Του Ν. 1558/1985 (ΦΕΚ 137/Α/1985) "Κυβέρνηση και 
Κυβερνητικά Όργανα" όπως τροποποιήθηκε και ισχύει 
μέχρι σήμερα και του Π.Δ.437/1985 (ΦΕΚ 157/Α/1985) 
"Καθορισμός και ανακατανομή των αρμοδιοτήτων των 
Υπουργείων". 

δ. Του Π.Δ. 381/1989 (ΦΕΚ 168/Α/1989) "Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας" και του Π.Δ. 27/1996 (ΦΕΚ19/Α/1996) "Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης". 

2. Την Κοινή Απόφαση του Πρωθυπουργού και του 
Υπουργού Ανάπτυξης με αριθμό 485/31.10.2001 (ΦΕΚ 
1484/Β/31-10-2001), με την οποία ανατέθηκαν αρμοδιό¬ 
τητες στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου καιΔημήτριο Γεωργακόπουλο. 

3. Την απόφαση του Υπουργείου Ανάπτυξης με αριθμό 
Δ7/Α/Φ1/11499/545/6.6.1997 (ΦΕΚ 502/Β/1997), με την 
οποία είχε αναπροσαρμοστεί το ύψος των χρηματικών 
ποινών που προβλέπονται από τις διατάξεις των άρθρων 
166 και 167 του Ν .Δ. 210/1973. 

4. Την ανάγκη αναπροσαρμογής του ύψους των χρημα¬ 
τικών ποινών, που προβλέπονται από τις διατάξεις των 
άρθρων 166 και 167 του Ν.Δ. 210/1973, ανάλογα και με τις 
επελθούσες τιμαριθμικές διαφοροποιήσεις. 


5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Τροποποιούμε την απόφαση του Υπουργείου Ανά¬ 
πτυξης με αριθμό Δ7/Α/Φ1/11499/545/6.6.1997 (ΦΕΚ 
502/Β/1997) και αναπροσαρμόζουμε τα χρηματικά ποσά 
που προβλέπονται από τις ανωτέρω διατάξεις των άρ¬ 
θρων 166 και 167 του Ν.Δ. 210/1973, τα οποία αφορούν 
την επιβολή χρηματικών ποινών κατά των παραβατών αυ¬ 
τών των διατάξεων ως εξής: 

α. Του άρθρου 166 από 260.000 δρχ. έως 1.300.000 δρχ. 
σε 1.022.250 δρχ. ή 3.000 ΕΥΡΩ έως 5.111.250 δρχ. ή 
15.000 ΕΥΡΩ αντίστοιχα. 

β. Του άρθρου 167 από 80.000 έως 800.000 δρχ. σε 
340.750 δρχ ή 1.000 ΕΥΡΩ έως 1.022.250 δρχ. ή 3.000 
ΕΥΡΩ αντίστοιχα. 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙδΔεκεμβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Δ7/Α/Φ1/ΟΙΚ.21804 (7) 

Αναπροσαρμογή ποσών που προβλέπονται από τις δια- 
τάξειςτων άρθρων 106,108 και 11Οτου Ν.Δ. 210/1973, 
όπως αυτές τροποποιήθηκαν μετο Ν. 274/1976. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 106παρ. 1, 108 παρ. 1, περ. α' και β' και 
ΙΙΟπαρ. 1 του Ν.Δ. 210/1973 (ΦΕΚ277/Α/1973) "Περί Με¬ 
ταλλευτικού Κώδικος", όπως αυτές τροποποιήθηκαν με 
το Ν. 274/1976 (ΦΕΚ 50/Α/1976) "Περί τροποποιήσεως 
του Μεταλλευτικού Κώδικος", με τις οποίες επιβάλλονται 
ορισμένες χρηματικές υποχρεώσεις στους αποκτώντες 
μεταλλευτικά εν γένει δικαιώματα. 

β. Του άρθρου 188α του Ν.Δ. 210/1973, το οποίο προ¬ 
στέθηκε μετο άρθρο 24 του Ν. 274/1976, σύμφωνα με τις 
οποίες "τα ποσά που προβλέπονται από τα άρθρα 106, 
108 και 110 του Ν.Δ. 210/1973 μπορούν να αναπροσαρ¬ 
μόζονται κάθε τρία χρόνια, με αποφάσεις του Υπουργού 
Βιομηχανίας, που δημοσιεύονται στην Εφημερίδα της Κυ¬ 
βερνήσεως". 

γ. Του Ν. 1558/1985 (ΦΕΚ 137/Α/1985) "Κυβέρνηση και 
Κυβερνητικά Όργανα" όπως τροποποιήθηκε και ισχύει 
μέχρι σήμερα και του Π.Δ. 437/1985 (ΦΕΚ 157/Α/1985) 
"Καθορισμός και ανακατανομή των αρμοδιοτήτων των 
Υπουργείων". 

δ. Του Π.Δ. 381/1989 (ΦΕΚ 168/Α/1989) "Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας" και του Π.Δ. 27/1996 (ΦΕΚ19/Α/1996) "Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης". 

2. Την Κοινή Απόφαση του Πρωθυπουργού και του 
Υπουργού Ανάπτυξης με αριθμό 485/31.10.2001 (ΦΕΚ 
1484/Β/31.10.2001), με την οποία ανατέθηκαν αρμοδιό¬ 
τητες στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου καιΔημήτριο Γεωργακόπουλο. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

3. Την απόφαση του Υπουργείου Βιομηχανίας, Ενέργει¬ 
ας και Τεχνολογίας με αριθμό Δ7/Α/Φ1/31625/1179/ 
26.11.1990 (ΦΕΚ 784/Β/1990), με την οποία είχε αναπρο¬ 
σαρμοστεί το ύψος των χρηματικών ποσών που προβλέ- 
πονται από τις διατάξεις των άρθρων 106 παρ.1, 108 
παρ.1, περ. α' και β' και 110 παρ. 1 του Ν.Δ. 210/1973. 

4. Την ανάγκη αναπροσαρμογής του ύψους των χρημα¬ 
τικών ποσών, που προβλέπονται από τις διατάξεις των άρ¬ 
θρων 106 παρ. 1,108 παρ. 1, περ. α' και β' και 110 παρ. 1 
του Ν.Δ. 210/1973, ανάλογα και με τις επελθούσες τιμα¬ 
ριθμικές διαφοροποιήσεις. 

5. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

1. Τροποποιούμε την απόφαση του Υπουργείου Βιομη¬ 
χανίας, Ενέργειας και Τεχνολογίας με αριθμό Δ7/Α/Φ1/ 
31625/1179/26.11.1990 (ΦΕΚ 784/Β/1990) και αναπρο¬ 
σαρμόζουμε τα χρηματικά ποσά που προβλέπονται από 
τις ανωτέρω διατάξεις των άρθρων 106 παρ. 1, 108 παρ. 
1, περ. α'και β'και 110 παρ. 1 του Ν.Δ. 210/1973, τα οποία 
αφορούν την εκπλήρωση υποχρεώσεων όσων αποκτούν 
μεταλλευτικά εν γένει δικαιώματα, ως εξής: 

α. Του άρθρου 106 παρ. 1 από 2.000.000 δρχ. ή 
10.000.000 δρχ. σε 3.400.750 δρχ. (10.000 ΕΥΡΩ) ή 
10.222.500 δρχ. (30.000 ΕΥΡΩ) αντίστοιχα. 

β. Του άρθρου 108παρ. Ι,περ. α'από 100.000.000 δρχ. 
ή 350.000.000 δρχ. σε 102.225.000 δρχ. (300.000 ΕΥΡΩ) 
ή 357.787.500 δρχ. (1.050.000 ΕΥΡΩ) αντίστοιχα. 

γ. Του άρθρου 108παρ. Ι,περ. β'από 150.000.000δρχ. 
ή 450.000.000 δρχ. σε 153.337.500 δρχ. (450.000 ΕΥΡΩ) 
ή 460.012.500 δρχ. (1.350.000 ΕΥΡΩ) αντίστοιχα. 

δ. Του άρθρου 110 παρ. 1 από 100.000 δρχ. σε 170.375 
δρχ. (500 ΕΥΡΩ). 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Δ7/Α/Φ1/οικ.21805 (8) 

Αναπροσαρμογή των ετήσιων παγίων μισθωμάτων των 
συμβάσεων μισθώσεως λατομείων μαρμάρων, που 
προβλέπονται από τις διατάξειςτου Ν. 669/1977. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

α. Του άρθρου 20 του Ν.669/1977 (ΦΕΚ 241/Α/1977) 
«Περί εκμεταλλεύσεως λατομείων», με τις οποίες καθορί¬ 
ζονται τα ανώτατα όρια του ετήσιου παγίου θεμιτού μι¬ 
σθώματος ανά στρέμμα, των συμβάσεων μισθώσεως λα¬ 
τομείων μαρμάρων, καθώς και ότι τα εν λόγω ποσά δύνα- 
ται να αναπροσαρμόζονται ανά τριετία κατόπιν 
αποφάσεωςτου Υπουργού Βιομηχανίαςκαι Ενέργειας. 

β. Του Ν. 1558/1985 (ΦΕΚ 137/Α/1985) «Κυβέρνηση και 
Κυβερνητικά Όργανα» όπως τροποποιήθηκε και ισχύει 
μέχρι σήμερα και του Π.Δ.437/1985 (ΦΕΚ 157/Α/1985) 


«Καθορισμός και ανακατανομή των αρμοδιοτήτων των 
Υπουργείων». 

γ. Του Π.Δ.381/1989 (ΦΕΚ 168/Α/1989) «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας» και του Π.Δ.27/1996 (ΦΕΚ19/Α/1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

2. Την Κοινή Απόφαση του Πρωθυπουργού και του 
Υπουργού Ανάπτυξης με αριθμό 485/31-10-2001 (ΦΕΚ 
1484/Β/31-10-2001), με την οποία ανατέθηκαν αρμοδιό¬ 
τητες στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου καιΔημήτριο Γεωργακόπουλο. 

3. Την απόφαση του Υπουργείου Ανάπτυξης με αριθμό 
Δ7/Α/Φ 1/8/2/2-1-1998 (ΦΕΚ20/Β/1998), με την οποία είχε 
αναπροσαρμοστεί το ύψος των χρηματικών ποσών που 
προβλέπονται από τις διατάξεις του άρθρου 20 του 
Ν.669/1977. 

4. Την ανάγκη αναπροσαρμογής του ύψους των χρημα¬ 
τικών ποσών, που προβλέπονται από τις διατάξεις του άρ¬ 
θρου 20 του Ν. 669/1977, ανάλογα και με τις επελθούσες 
τιμαριθμικές διαφοροποιήσεις. 

5. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

1. Τροποποιούμε την απόφαση του Υπουργείου Ανά¬ 
πτυξης με αριθμό Δ7/Α/Φ 1/8/2/2-1-1998 (ΦΕΚ20/Β/1998) 
και αναπροσαρμόζουμε τα χρηματικά ποσά που προβλέ- 
πονται από τις ανωτέρω διατάξεις του άρθρου 20 του Ν. 
669/77, τα οποία αφορούν τα ανώτατα όρια του ετήσιου 
παγίου θεμιτού μισθώματος ανά στρέμμα μισθωμένης 
έκτασης, ως εξής: 

α. Για την πρώτη τριετία της σύμβασης από 12.000 
δραχμές ανά στρέμμα στο ποσό των 16.356 δραχμών ανά 
στρέμμα ή 48 Ευρώ ανά στρέμμα, ή εφ’ όσον πρόκειται 
για λατομική έκταση στην οποία δεν έλαβε χώρα εκμε¬ 
τάλλευση από 2.500 δραχμές στο ποσό των 3.407,5 
δραχμών ανά στρέμμα ή 10 Ευρώ ανά στρέμμα. 

β. Για το υπόλοιπο χρονικό διάστημα ισχύος της σύμ¬ 
βασης από 18.000 δραχμές ανά στρέμμα στο ποσό των 
24.534 δραχμών ανά στρέμμα ή 72 Ευρώ ανά στρέμμα. 

2. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Δ15/ΟΙΚ/19057 (9) 

Παράταση ισχύος βεβαιώσεων ΜΕΕΠ 

ΗΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 17 του άρθρου 4, σε συνδυα¬ 
σμό με τις διατάξεις της παρ. 2 του άρθρου 8, του Ν. 
2940/01 (ΦΕΚ Α' 180/6.8.2001) "ΑΝΑΠΤΥΞΙΑΚΑ, ΦΟΡΟ¬ 
ΛΟΓΙΚΑ ΚΑΙ ΘΕΣΜΙΚΑ ΚΙΝΗΤΡΑ ΓΙΑ ΤΙΣ ΕΠΙΧΕΙΡΗΣΕΙΣ 
ΤΟΥ ΚΑΤΑΣΚΕΥΑΣΤΙΚΟΥ ΤΟΜΕΑ ΚΑΙ ΑΛΛΕΣ ΔΙΑΤΑΞΕΙΣ". 

2. Την με αρ. πρωτ. Δ17/α/04/50/ΦΝ 430/2.10.2001 (ΦΕΚ 
ΒΊ314/11.10.2001) απόφαση του Υφ. ΠΕΧΩΔΕ με θέμα: 
"Διαδικασία τήρησης του Μητρώου Εργοληπτικών Επιχει¬ 
ρήσεων (ΜΕΕΠ). Λειτουργία ΜΕΕΠ και άλλες διατάξεις". 

3. Την με αρ. πρωτ. Δ15/οικ/18071/27.11.2001 (ΦΕΚ Β 1 
1610/5.12.2001) απόφαση Υφ. ΠΕΧΩΔΕ με θέμα: "Χορήγη¬ 
ση παράτασης στην προθεσμία υποβολής αίτησης για επα- 
νάκριση των εγγεγραμμένων επιχειρήσεων στο ΜΕΕΠ". 

4. Το με αρ. πρωτ. Δ15/οικ/12079/13.8.2001 έγγραφο 
της Υπηρεσίας μας με το οποίο γνωστοποιήθηκε ότι σύμ¬ 
φωνα με τις ανωτέρω διατάξεις η Υπηρεσία μας Δ/νση 
Μητρώων & Τεχν. Επαγγελμάτων (Δ15) "θα χορηγεί με ει¬ 
δική σφραγίδα, μετά από απλή αίτηση της εργοληπτικής 
επιχείρησης, παράταση ισχύος της εργοληπτικής βεβαί¬ 
ωσης μέχρι 31.12.2001". 

5. Την με αρ. πρωτ. Υ6/31.10.2001 (ΦΕΚ Β' 1484/ 
31.10.2001) Απόφαση Πρωθυπουργού και Υπουργού Πε¬ 
ριβάλλοντος, Χωροταξίας και Δημοσίων Έργων με θέμα 
"Ανάθεση αρμοδιοτήτων Υπουργού Περιβάλλοντος, Χω¬ 
ροταξίας και Δημοσίων Έργων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων". 

6. Το γεγονός ότι για να ολοκληρωθεί η διαδικασία της 
έκτακτης επανάκρισης των εργοληπτικών επιχειρήσεων 
του ΜΕΕΠ, απαιτείται εύλογο χρονικό διάστημα από την 
ημερομηνία υποβολής της αίτησης με πλήρη δικαιολογη- 
τικά. 

7. Το γεγονός ότι από την έκδοση της απόφασης αυτής 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζουμε: 

Παρατείνουμε: 

Α) μέχρι 31.1.2002 την ισχύ σε όσες βεβαιώσεις εργο¬ 
ληπτικών επιχειρήσεων ΜΕΕΠ, λήγει η ισχύς τους μέχρι 
31.12.2001. 

Β) μέχρι 31.5.2002 την ισχύ μόνο σε όσες βεβαιώσεις 
εργοληπτικών επιχειρήσεων ΜΕΕΠ, λήγει η ισχύς τους 
μέχρι 31.12.2001 και έχουν υποβάλλει ή θα υποβάλουν αί¬ 
τηση επανάκρισης για αυτοτελή κατάταξη μέχρι 
31.1.2002. 

Γ) μέχρι 30.9.2002 την ισχύ μόνο σε όσες βεβαιώσεις 
εργοληπτικών επιχειρήσεων ΜΕΕΠ, λήγει η ισχύς τους 
μέχρι 31.12.2001 και έχουν υποβάλλει ή θα υποβάλουν 
δήλωση έναρξης διαδικασίας συγχώνευσης μέχρι 
31.1.2002. 

Η παράταση της ισχύος των βεβαιώσεων θα γίνεται με 
ειδική σφραγίδα από την Υπηρεσία μας Δ/νση Μητρώων 
&Τεχν. Επαγγελμάτων (Δ15). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 11 Δεκεμβρίου 2001 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Β1/612 (10) 

Μετονομασία Εργαστηρίου στο Τμήμα Ιατρικής του Πα¬ 
νεπιστημίου Θεσσαλίας 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/82 "Για 
τη δομή και λειτουργία των Ανωτάτων Εκπαιδευτικών 


Ιδρυμάτων" (Α' 87) όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 2 του Ν. 1404/83 "Δομή 
και λειτουργία των Τεχνολογικών Εκπαιδευτικών Ιδρυμά¬ 
των" (ΑΊ 73). 

2. Τη γνώμη της Συγκλήτου του Πανεπιστημίου Θεσσα¬ 
λίας (συνεδρίαση 21/18.10.2001) και της Γενικής Συνέ¬ 
λευσης του Τμήματος Ιατρικής (συνεδρίαση 2η/7.3. 
2001 ). 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Πανεπιστημίου Θεσσαλίας (άρθρο 
2Ατου Ν. 1558/85, όπως αυτό προσετέθη με το άρθρο 27 
του Ν.2081/92 (Α' 154) και τροποποιήθηκε με το άρθρο 1 
παρ. 2ατου Ν.2469/97 Α' 38), αποφασίζουμε: 

1. Το "Εργαστήριο Αιματολογίας" του Τμήματος Ιατρι¬ 
κής του Πανεπιστημίου Θεσσαλίας το οποίο ιδρύθηκε με 
το Π .Δ. 428/1993 (ΦΕΚ 181 /6.10.1993 τ. Α') μετονομάζεται 
σε «Εργαστήριο Αιμοδοσίας - Αιματολογίας" και ταυτό¬ 
χρονα καταργούνται οι ειδικές μονάδες αυτού. 

2. Το ανωτέρω Εργαστήριο έχει ως αντικείμενο δρα¬ 
στηριότητας την εξασφάλιση της αιμοδοσίας, την επε¬ 
ξεργασία του αίματος και παραγώγων του και την εφαρ¬ 
μογή μεθόδων αφαίρεσης αρχεγόνων αιμοπηκτικών κυτ¬ 
τάρων για μεταμόσχευσης καθώς και τον αιματολογικό 
έλεγχο (ερυθροκυττάρων - λευκοκυττάρων - αιμοπετα¬ 
λίων και πλαστικών παραγόντων) που απαιτείται για τη 
διάγνωση, πρόγνωση και παρακολούθηση των ασθενών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2001 

ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Β1/642 (11) 

Μετονομασία του Εργαστηρίου "Γενικής και Εφαρμοσμέ¬ 
νης Γεωλογίας" του Τμήματος Μηχανικών Μεταλλείων 
Μεταλλουργών του Εθνικού Μετσοβίου Πολυτεχνεί¬ 
ου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/82 "Για 
τη δομή και λειτουργία των Ανωτάτων Εκπαιδευτικών 
Ιδρυμάτων" (Α' 87) όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 2 του Ν. 1404/83 "Δομή 
και λειτουργία των Τεχνολογικών Εκπαιδευτικών Ιδρυμά¬ 
των" (Α'173). 

2. Τη γνώμη της Γ ενικής Συνέλευσης του Τμήματος Μη¬ 
χανικών Μεταλλείων - Μεταλλουργών του Εθνικού Με¬ 
τσοβίου Πολυτεχνείου (συνεδρίαση 18.10.1999) καθώς, 
και το αριθμ. 20806/29.11.2001 έγγραφο της Γραμματεί¬ 
ας της Συγκλήτου του Ιδρύματος. 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Εθνικού Μετσοβίου Πολυτεχνείου 
(άρθρο 29Ατου Ν. 1558/85, όπως αυτό προσετέθη με το 
άρθρο 27 του Ν. 2081/92 (Α' 154) και τροποποιήθηκε με το 
άρθρο 1 παρ. 2ατου Ν. 2469/97 Α' 38), αποφασίζουμε: 

Το Εργαστήριο "Γ ενικής και εφαρμοσμένης Γ εωλογίας" 
του Τμήματος Μηχανικών Μεταλλείων - Μεταλλουργών 

του Εθνικού Μετσοβίου Πολυτεχνείου το οποίο προβλέ- 
πεται με την Υπουργική απόφαση Β1/510/10.9.1987 (ΦΕΚ 
504/16.9.1987 τ.Β') μετονομάζεται σε Εργαστήριο Γεω¬ 
λογίας" και καλύπτει εφεξής τα ακόλουθα γνωστικά αντι¬ 
κείμενα: 

1. Έρευνα σε θέματα Νεοτεκτονικής και μετασεισμικών 
φαινομένων. 

2. Εφαρμοσμένη μικροτεκτονική. 

3. Αποσάθρωση και γήρανση των πετρωμάτων. Μετα¬ 
φορά και απόθεση των υλικών αποσάθρωσης. 

4. Συνθήκες και περιβάλλοντα ιζηματογένεσης, ιζήματα 
και προέλευση αυτών. 

5. Καρστική διάβρωση, διάβρωση, εντοπισμός και έρευ¬ 
να καρστικών σχηματισμών. 

6. Μορφολογική εξέλιξη μιας περιοχής, εξέλιξη και ανά¬ 
πτυξη του υδρογραφικού δικτύου μιας λεκάνης απορ¬ 
ροής, επιφανειακά νερά. 

7. Θαλάσσια γεωλογία, ιζηματογένεση, μεταβολές των 
ακτογραμμών, ρυθμός και αίτια μεταβολών. 

8. Πρόσφατες γεωλογικές διεργασίες και συσχετισμός 
με την αρχαιολογία της περιοχής. 

9. Γεωλογικές χαρτογραφήσεις και γεωλογική έρευνα 
μιας περιοχής, έρευνα και ερμηνεία των γεωλογικών δο¬ 
μών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 7012/26/1-λστ' (12) 

Τροποποίηση της 7012/26/1 -α/29.9.1998 απόφασης "Στο¬ 
λή, οπλισμός, ατομικά εφόδια Συνοριακών Φυλάκων" 
(Β'- 1062). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 4 παρ. 3 Ν. 2622/1998 "Υπη¬ 
ρεσίες Συνοριακής Φύλαξης - Δήλωση περιουσιακής κα¬ 
τάστασης αστυνομικών και άλλες διατάξεις" (Α' -138). 

2. Τις διατάξεις του άρθρου 29 Ατού Ν. 1558/1985 "Κυ¬ 
βέρνηση και Κυβερνητικά Όργανα" (Α' - 137), το οποίο 
προστέθηκε μετοάρθρο27του Ν. 2081/1992 (Α' -154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'-38). 

3. Τις διατάξεις της 7004/3/31 από 29.10.2001 απόφα¬ 
σης του Πρωθυπουργού και του Υπουργού Δημόσιας Τά¬ 
ξης "Ανάθεση αρμοδιοτήτων στον Υφυπουργό Δημόσιας 
Τάξης" (Β' -1477). 

4. Τις διατάξεις της 1100383/1330/Α0006 από 
31.10.2001 απόφασης του Πρωθυπουργού και του 
Υπουργού Οικονομικών "Καθορισμός αρμοδιοτήτων των 
Υφυπουργών Οικονομικών" (Β' - 1485). 

5. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

Η μόνη παράγραφος του άρθρου 1 της 7012/26/1 .α από 
29.9.1998 απόφασης των Υπουργών Οικονομικών και Δη¬ 


μόσιας Τάξης (Β'- 1062), όπως τροποποιήθηκε με το άρ¬ 
θρο 1 της 7012/26/1.ιαπό5.8.1999 (Β'- 1653) απόφασης 
των ως άνω Υπουργών και το άρθρο 1 της 7012/26/1 -κγ 
από 17.2.2000 (Β' - 237) ομοίας, αριθμείται με αριθμό 1 και 
στο ίδιο άρθρο προστίθεται παράγραφος 2 ως εξής: 

"2. Κατ’ εξαίρεση, οι Συνοριακοί Φύλακες που υπηρε¬ 
τούν σε Υπηρεσίες Συνοριακής Φύλαξης, οι οποίες λει¬ 
τουργούν σε εκτός παραμεθορίου νομούς, φέρουν την 
προβλεπόμενη από την παράγραφο 1 του παρόντος άρ¬ 
θρου στολή, της οποίας τα επιμέρους είδη που συνθέ¬ 
τουν αυτή, είναι χρώματος βαθυκύανου". 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2001 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΜΑΛΕΣΙΟΣ 
-♦- 

Αριθ. 24015 (13) 

Τροποποίηση απόφασης της υπό ΚΑΦ Ξηράς Αγρίνιου 
παρεχόμενης εφάπαξ αποζημίωσης στους αποχω- 
ρούντες φορ/τές. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 6 του Ν.Δ 1254/49 "Περί 
τροποποιήσεως - συμπληρώσεως ενίων διατάξεων των 
περί φορτ/σεων Νόμων", σε συνδυασμό με τις διατάξεις 
του Ν. 3239/95. 

2. Τις διατάξεις του Ν. 3200/55 και του Ν.Δ. 532/70. 

3. Τις διατάξεις του Β.Δ. 179/70 και 711/70 "Περί μετα- 
βιβάσεως αρμοδιοτήτων στους Νομάρχες και επιθεωρη- 
τάς εργασίας επί θεμάτων Υπουργείου Εργασίας". 

4. Τις διατάξεις του Π.Δ. 369/89 Όργάνωσητων υπηρε¬ 
σιών εργασίας επί θεμάτων εργασίας των Νομαρχιών". 

5. Τις διατάξεις των Νόμων 2218/94 "Ίδρυση Ν.Α- τρο¬ 
ποποίηση διατάξεων για την πρωτοβάθμια αυτοδιοίκηση 
και την Περιφέρεια», Ν.2240/95 "Συμπλήρωση διατάξεων 
για την Νομαρχιακή Αυτοδιοίκηση και άλλες διατάξεις", 
Ν. 2307/95 "Προσαρμογή νομοθεσίας, αρμοδιότητας ΥΠ. 
ΕΣ στις διατάξεις για την Ν.Α και άλλες διατάξεις". 

6. Το αριθ. 19776/15.9.95 έγγραφο του Υπ. Εργασίας 
"Σχετικά με το ανώτατο όριο εφάπαξ βοηθήματος του Ν. 
103/75. 

7. Το αριθ. 31/5.11.2001 πρακτικό της Δ.Ε ΚΑΦ Ξηράς 
Αγρίνιου "Τροποποίηση του άρθρου 16 παρ. 2 του εγκε¬ 
κριμένου κανονισμού ΚΑΦ Ξηράς Αγρίνιου". 

8. Την αριθ. 241/18.8.98 (ΦΕΚ 939/Β/98) απόφαση του 
Γ.Γ.Π Δυτικής Ελλάδας "μεταβίβαση εξουσίας προς υπο¬ 
γραφή", αποφασίζουμε: 

Τροποποιούμε το άρθρου 16 παρ. 2 του ισχύοντος κα¬ 
νονισμού του ΚΑΦ Ξηράς Αγρίνιου, και καθορίζουμε το 
ποσό της εφάπαξ αποζημίωσης ως ακολούθως: 

1. Το κατάτο ανωτέρω στους δικαιούχους ποσό εφάπαξ 
αποζημίωσης, ορίζεται με τις παρακάτω προϋποθέσεις, 

και ανάλογα των ετών συμμετοχής του εργάτη φορτ/τη 
στο ΚΑΦ, και με ομαλές συνθήκες: 

α) Για τους έχοντες 10 έτη συμμετοχής στο ΚΑΦ , εξα¬ 
κόσιες μια χιλιάδες εκατόν εβδομήντα οκτώ (601.178) 
δρχ. 

β) Το ανωτέρω ποσό των 601.178 δρχ., θεωρείται βασι¬ 
κό, και προσαυξάνεται κατά ογδόντα χιλιάδες τετρακό¬ 
σιες ενενήντα δύο (80.492) δρχ. για κάθε έτος συμμετο¬ 
χής στο ΚΑΦ πέραν της δεκαετίας και μέχρι συμπληρώ- 
σεως 20ετούς συμμετοχής. 

γ) Γ ια κάθε έτος άνω της 20ετίας προσαυξάνεται κατά 
εκατό χιλιάδες διακόσιες εβδομήντα τέσσερις (100.274) 
δρχ. χωρίς το συνολικό ποσό της εφάπαξ αποζημίωσης 
να μπορεί να υπερβεί το ποσό των δύο εκατομμυρίων τε- 
τρακοσίων οκτώ χιλιάδων επτακοσίων ενενήντα τεσσά¬ 
ρων (2.408.794) δρχ. 

δ) Κλάσμα χρόνου άνω των έξι (6) μηνών, υπολογίζεται 
ως ολόκληρο έτος για τον καθορισμό της προσαύξησης, 
όχι όμως και του δικαιώματος λήψης παροχής. 

2. Από τις διατάξεις της απόφασης αυτής, δεν προκα- 
λείται δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 28 Νοεμβρίου 2001 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 15555 (14) 

Κατάργηση Συνδέσμου Δήμου Ιεράπετρας και Κοινοτή¬ 
των Ανατολής, Ορεινού, Σταυροχωρίου, Μύρτου και 
Σχοινοκαψάλων Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας Υπόψη: 

1. Τις διατάξεις του άρθρου 211 του Δ.Κ.Κ. (Π.Δ. 
410/95). 

2. Τις διατάξεις της παρ. 3 του άρθρου 16 του Ν. 
2539/97 και τις όμοιες του άρθρου 14 του Ν. 2399/1996 
και του Ν. 2503/97. 

3. Την αριθμ. 14373/4.1.1984 (ΦΕΚ 43/27.1.1984τεύχος 
Β') απόφαση του Νομάρχη Λασιθίου περί συστάσεως 
Συνδέσμου Δήμου Ιεράπετρας και Κοινοτήτων Ανατολής, 
Ορεινού, Σταυροχωρίου, Μύρτου και Σχοινοκαψάλων. 

4. Τις αριθμ. 251/2000 και 93/2000 αντίστοιχες αποφά¬ 
σεις των Δημοτικών Συμβουλίων Ιεράπετρας και Μακρύ 
Γιαλού περί καταργήσεως του Συνδέσμου Δήμων και Κοι¬ 
νοτήτων Ανατολής, Ορεινού, Σταυροχωρίου, Μύρτου και 
Σχοινοκαψάλων. 


5. Την αριθμ. 37/2000 απόφαση του Δ/κού Σ/λίου του 
Συνδέσμου Δήμου Ιεράπετρας και Κοινοτήτων Ανατολής, 
Ορεινού, Σταυροχωρίου, Μύρτου κσι Σχοινοκαψάλων. 

6. Την αριθμ. 7238/12.2.2001 απόφασή μας σχετικά με 
την κατάργηση του παραπάνω συνδέσμου. 

7. Το αριθμ. 9798/9.3.2001 έγγραφο του Εθνικού Τυπο¬ 
γραφείου με το οποίο μας επεστράφη η ανωτέρω απόφα¬ 
σή μας. 

8. Το αρίθμ 20/13.12.2001 έγγραφο του Συνδέσμου με 
την επωνυμία "Σύνδεσμος Δήμου - Κοινοτήτων Παραλίας 
Ιεράπετρας με το οποίο μας εστάλη η αριθμ. 1/2001 από¬ 
φαση του Δ/κού Σ/λίου, με την οποία συμπληρώνεται η 
αριθμ. 37/2000 προγενέστερη απόφασή του, αποφασί¬ 
ζουμε: 

Α. Καταργούμε το Σύνδεσμο Δήμου Ιεράπετρας και Κοι¬ 
νοτήτων Ανατολής, Ορεινού, Σταυροχωρίου, Μύρτου και 
Σχοινοκαψάλων που συστήθηκε με την αριθμ. 
14373/4.1.1984 (ΦΕΚ 43/27.1.1984), απόφαση του Νο¬ 
μάρχη και τροποποιήθηκε 16049/31.12.87 και 1811/ 
22.3.94 όμοιες αποφάσεις, επειδή μετά τις συνενώσεις 
των Δήμων και Κοινοτήτων της περιοχής σε δύο Δήμους, 
(Ιεράπετρας και Μακρύ Γιαλού), εξέλιπαν οι λόγοι για 
τους οποίους έγινε η σύσταση αυτού. 

Β. Κατανέμουμε, αναδρομικά από 1.1.2001 το προσω¬ 
πικό και την περιουσία του Συνδέσμου στους Δήμους Ιε¬ 
ράπετρας και Μακρύ Γ ιαλού επειδή από την παραπάνω 
ημερομηνία το προσωπικό εργάζεται κανονικά στους δύο 
Δήμους και τα απορριμματοφόρο χρησιμοποιούνται από 
αυτούς, όπως φαίνεται παρακάτω: 

Β1 Δήμος Ιεράπετρας 

α) Προσωπικό Τρεις (3) οδηγοί μόνιμοι υπάλληλοι 

β) Περιουσία Οχήματα: Ένα (1) με αριθμό κυκλοφορίας 
ΚΗΥ 2479 και ένα (1) άνευ αριθμού κυκλοφορίας (αταξι- 
νόμητο). 

Β2 Δήμος Μακρύ Γ ιαλού: 

α) Προσωπικό: Τρεις (3) εργάτες καθαριότητας μόνιμοι 
υπάλληλοι. 

β) Οικονομικά στοιχεία: Οφειλή έξι εκατομμυρίων οκτα¬ 
κόσιες πενήντα πέντε χιλιάδες (6.855.000) δρχ. του Δή¬ 
μου Μακρύ Γ ιαλού θα καταβληθεί στο Σύνδεσμο τον Ια¬ 
νουάριο του 2001. 

γ) Περιουσία: Ένα (1) όχημα με αριθμό κυκλοφορίας 
ΚΗΥ 9804. 

Από τις διατάξεις της απόφασης αυτής δενπροκαλείται 
δαπάνη. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Άγιος Νικόλαος, 19 Δεκεμβρίου 2001 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




